xml version="1.0" encoding="UTF-8"?


Euroopan unionin C 298/2019


| | | |
| --- | --- | --- |
| | | ISSN 1977-1053 |
| Euroopan unionin virallinen lehti | | C 298 |
| European flag | | |
| Suomenkielinen laitos | Tiedonantoja ja ilmoituksia | 62. vuosikerta 3. syyskuu 2019 |

---

| | | |
| --- | --- | --- |
| Sisältö | | Sivu |
| | IV   Tiedotteet | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET | |
| | Euroopan parlamentti | |
| 2019/C 298/01 | [LXI COSAC in täysistunto — Bukarestissa 23.–25. kesäkuuta 2019 — COSACin LXI konferenssin päätelmät](http://publications.europa.eu/resource/uriserv/OJ.C_.2019.298.01.0001.01.FIN.xhtml) | [1](#C_2019298FI.01000101.doc) |

---

| | |
| --- | --- |
| FI | |

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan parlamentti

| | | | |
| --- | --- | --- | --- |
| 3.9.2019 | FI | Euroopan unionin virallinen lehti | C 298/1 |

---

LXI COSAC IN TÄYSISTUNTO —

Bukarestissa 23.–25. kesäkuuta 2019 —

COSACin LXI konferenssin päätelmät

(2019/C 298/01)

1.   Euroopan parlamentin vaalit

| | | |
| --- | --- | --- |
| | 1.1 | COSAC on tyytyväinen 23.–26. toukokuuta 2019 järjestettyjen yhdeksänsien EU-vaalien onnistuneesta toteutuksesta. COSAC panee merkille vaalien äänestysaktiivisuuden, joka nousi yli 50 prosenttiin koko EU:n tasolla ensimmäistä kertaa 25 vuoteen. |

| | | |
| --- | --- | --- |
| | 1.2 | COSAC toteaa myös, että tarvitaan vielä lisää yhteisiä toimia, joilla kansalaiset tuodaan lähemmäs unionin päätöksentekoprosessia, jotta äänestysaktiivisuus kasvaisi tulevissa vaaleissa entisestään. Tämän tavoitteen saavuttamiseksi COSAC ajaa kansallisten parlamenttien ja vasta valitun Euroopan parlamentin suhteiden tiivistämistä niin, että unionin agendassa otetaan paremmin huomioon EU-kansalaisten odotukset. |

2.   Koheesio, yhteinen eurooppalainen arvo

| | | |
| --- | --- | --- |
| | 2.1 | COSAC tunnustaa koheesiopolitiikan olevan tärkeä osa Euroopan yhdentymishanketta ja panee merkille sen tuottamat tulokset investointien, talouskasvun, työpaikkojen luomisen sekä sosiaalisen ja alueellisen lähentymisen osalta. COSAC katsoo, että vuosien 2021–2027 monivuotisen rahoituskehyksen olisi oltava linjassa EU:n pitkän aikavälin kehittämisstrategian kanssa. |

| | | |
| --- | --- | --- |
| | 2.2 | COSAC muistuttaa, että koheesiopolitiikka tuottaa olennaista eurooppalaista lisäarvoa. Se osoittaa solidaarisuutta, perustuu alueisiin ja asettaa kansalaiset keskiöön sekä inspiraation lähteenä että EU:n toimien edunsaajana, ja se edellyttää riittävää ja kestävää rahoitusta. |

| | | |
| --- | --- | --- |
| | 2.3 | COSAC kehottaa lisätoimiin kaikilla tasoilla, jotta kavennetaan eroja EU:n eri alueiden välillä myös syrjäisimmät alueet huomioon ottaen, varmistetaan sosiaalinen kehitys ja korkea elintaso, parannetaan yhteyksiä ja tuetaan digitalisoitumista, edistetään innovointia ja yritystoimintaa, vahvistetaan teollisuusstrategiaa ja tarjotaan turvallisempi ja vihreämpi ympäristö. |

3.   EU:n kansainvälisten kauppasuhteiden näkymät sekä tulevat EU:n ja Yhdistyneen kuningaskunnan väliset suhteet brexitin toteutuessa

| | | |
| --- | --- | --- |
| | 3.1 | COSAC muistuttaa, että EU on tällä hetkellä maailmanlaajuisesti yli 80 maan suurin kauppakumppani, ja katsoo, että kauppa on olennainen vaurautta lisäävä tekijä, kunhan siinä noudatetaan avoimuutta ja oikeudenmukaisuutta. |

| | | |
| --- | --- | --- |
| | 3.2 | COSAC tukee Maailman kauppajärjestön uudistuksia, joilla parannetaan vaikuttavuutta, läpinäkyvyyttä ja kykyä sopeutua 2000-luvun haasteisiin. Se kannattaa monenkeskisyyttä valtioiden välisissä suhteissa myös kaupan alalla ja tuomitsee yksipuoliset kauppapoliittiset toimenpiteet, jotka heikentävät talouskasvua ja valtioiden välisiä luottamussuhteita. |

| | | |
| --- | --- | --- |
| | 3.3 | COSAC suhtautuu myönteisesti EU:n pyrkimyksiin hyödyntää uusia taloudellisia mahdollisuuksia ja kannustaa komissiota arvioimaan ja tavoittelemaan vapaakauppasuhteita ja neuvottelemaan niistä Afrikan, Aasian ja Pohjois- ja Etelä-Amerikan valtioiden ja alueiden sekä Australian ja Uuden-Seelannin kanssa. |

| | | |
| --- | --- | --- |
| | 3.4 | COSAC painottaa, että EU tarvitsee tasapainoista kauppapolitiikkaa, jossa otetaan huomioon paitsi sisämarkkinoiden avaaminen keskeisille EU:n ulkopuolisille kumppaneille, myös tarve asettaa vastavuoroisuussäännöt, jotka koskevat erityisesti pääsyä julkisten hankintojen markkinoille, EU:n sosiaalisten ja ympäristönormien ylläpitämistä sekä eurooppalaisten yritysten kilpailukyvyn turvaamista kaikilla aloilla, myös maataloussektorilla. Sisämarkkinoiden suojaaminen on olennaisen tärkeää, ja tätä varten on kehitettävä välineitä, joilla torjutaan polkumyyntiä ja tuettua tuontia EU:n ulkopuolisista maista. |

| | | |
| --- | --- | --- |
| | 3.5 | COSAC kehottaa myös edistämään, kunnioittamaan ja puolustamaan eurooppalaisia perusarvoja, kuten demokratiaa, oikeusvaltiota, ihmisoikeuksia ja sosiaalisia oikeuksia, ja lisäksi ympäristönormeja ja Pariisin ilmastosopimuksen mukaisia toimenpiteitä ilmastonmuutoksen torjumiseksi, maantieteellisiä merkintöjä koskevia vaatimuksia sekä kansanterveyttä, elintarviketurvallisuutta ja eläinten hyvinvointia koskevia normeja, kun neuvotellaan uusista kauppasopimuksista ja pannaan niitä täytäntöön. COSAC painottaa erityisesti tarvetta torjua muukalaisvihaa, rasismia ja antisemitismiä. |

| | | |
| --- | --- | --- |
| | 3.6 | COSAC muistuttaa, että komission toimivalta kaupan alalla takaa EU:lle erittäin vahvan neuvottelukannan suhteessa kolmansiin maihin, ja toivoo samalla osallistavampaa kauppapoliittista ohjelmaa, jossa otetaan huomioon jäsenvaltioiden ja niiden kansallisten parlamenttien esittämät näkemykset. |

| | | |
| --- | --- | --- |
| | 3.7 | COSAC panee merkille institutionaalista puitesopimusta koskevien EU:n ja Sveitsin välisten neuvottelujen tuloksen ja kehottaa osapuolia pyrkimään yhteisymmärrykseen, kun otetaan huomioon kahdenvälisten suhteiden tärkeys. |

| | | |
| --- | --- | --- |
| | 3.8 | COSAC korostaa transatlanttisten kauppasuhteiden merkitystä ja tarvetta parantaa niitä edelleen. Tähän liittyen COSAC panee merkille Euroopan unionin neuvoston päätöksen, jonka mukaan EU:n olisi neuvoteltava vapaakauppasopimuksia ainoastaan Pariisin ilmastosopimuksen osapuolten kanssa ja jossa transatlanttisen kauppa- ja investointikumppanuuden (TTIP) neuvotteluohjeet todettiin vanhentuneiksi, mutta komissiolle annettiin valtuutus aloittaa neuvottelut Yhdysvaltojen kanssa teollisuustuotteita koskevien tullien poistamisesta. |

| | | |
| --- | --- | --- |
| | 3.9 | COSAC tuomitsee ekstraterritoriaalisia vaikutuksia aiheuttavien yksipuolisten talous- ja kauppapakotteiden järjestelmällisen käytön. Tästä syystä COSAC tukee EU:n pyrkimyksiä torjua tällaisten EU:n yhtenäisyyteen ja toimivaltaan vaikuttavien pakotteiden vaikutuksia. |

| | | |
| --- | --- | --- |
| | 3.10 | Sikäli kun Yhdistynyt kuningaskunta päättää erota EU:sta, COSAC vetoaa sen puolesta, että brexitin jälkeen solmitaan etuoikeutetut kauppasuhteet erosopimuksen sekä Yhdistyneen kuningaskunnan ja EU:n tulevia suhteita koskevan julistuksen puitteissa. Toisaalta COSAC korostaa, että on pidettävä kiinni sisämarkkinoiden yhtenäisyydestä, neljän perusvapauden erottamattomuudesta ja siitä, että Yhdistynyt kuningaskunta täyttää taloudelliset velvoitteensa EU:ta kohtaan. |

4.   Eurooppalainen koulutusalue sisämarkkinoiden uudistamisen ja vahvistamisen moottorina

| | | |
| --- | --- | --- |
| | 4.1 | COSAC muistuttaa, että kaikkien EU:n alueen koulutusjärjestelmien on pysyttävä teknisen kehityksen tasalla, vastattava työmarkkinoiden odotuksiin säilyttäen samalla kokonaisvaltaisen koulutuksen itseisarvon sekä valmennettava nuorempia sukupolvia tulevaisuuden korkeaa ammattitaitoa vaativiin töihin ja innovointiin perustuvaan yrittäjyyteen. Neljännen teollisen vallankumouksen kynnyksellä koulutuksella on olennainen merkitys Euroopan talouden vaurauden ja kilpailukyvyn parantamisessa sekä tehtäessä sisämarkkinoista ympäristö, jossa innovatiivisimmat yritykset kohtaavat pätevimmän työvoiman. |

| | | |
| --- | --- | --- |
| | 4.2 | COSAC ottaa huomioon perussopimusten oikeudelliset puitteet sekä kansallisen ja alueellisen toimivallan koulutuksen alalla ja suosittaa tehostamaan EU:n, jäsenvaltioiden ja asiaankuuluvien hallintoalueiden välistä yhteistyötä, jotta voidaan kehittää osallistava, joustava, kokonaisvaltainen ja korkeatasoinen koulutusympäristö, joka vastaa digitaalisen ajan ja uusien teknologioiden asettamiin vaatimuksiin. |

| | | |
| --- | --- | --- |
| | 4.3 | COSAC katsoo, että koulutuksen ja digitaalisten taitojen korkeatasoisuus ja vertailukelpoisuus kaikkialla EU:ssa sekä yhteiset puitteet digitaalisten taitojen tunnustamisen helpottamiseksi ovat olennaisen tärkeitä sisämarkkinoiden vahvistamisen ja syventämisen kannalta. |

| | | |
| --- | --- | --- |
| | 4.4 | COSAC suhtautuu myönteisesti tavoitteeseen luoda eurooppalainen koulutusalue vuoteen 2025 mennessä, mutta kehottaa samalla komissiota antamaan uutta pontta elinikäistä oppimista koskevan viitekehyksen toteuttamiselle erityisesti edistämällä viestintää ja tukemalla EU:n virastojen toimintasuunnitelmia. Se korostaa myös, että on tarpeen rahoittaa kasvatustieteellistä tutkimusta. |

| | | |
| --- | --- | --- |
| | 4.5 | COSAC kunnioittaa jäsenvaltioiden vastuuta omien koulutusjärjestelmiensä kehittämisestä mutta kehottaa samalla toimenpiteisiin, joilla tuetaan ammatillista koulutusta, liikkuvuutta sekä nuorten työllisyyttä ja yrittäjyyttä erityisesti puuttumalla ongelmiin koulutuksesta työelämään siirtymisessä, kehittämällä oppisopimusopiskelijoiden Erasmus-ohjelmaa ja sopeuttamalla koulutusjärjestelmiä digitaaliseen aikakauteen ja tekoälyn kehittymiseen. |

| | | |
| --- | --- | --- |
| | 4.6 | COSAC kannattaa STEM-aineiden (luonnontieteiden, teknologian, insinööritieteiden ja matematiikan) opetusta, yrityssektorin suurempaa osallistumista digitaaliseen koulutukseen kaikilla tasoilla ja julkisen ja yksityisen sektorin kumppanuuksia korkeaan teknologiaan liittyvillä koulutusaloilla, kuten ilmailun, avaruustieteen sekä kvanttitietokoneiden alalla. |

| | | |
| --- | --- | --- |
| | 4.7 | COSAC kehottaa kansallisia ja alueellisia parlamentteja tunnistamaan ja jakamaan keskenään parhaita käytäntöjä joustavien, osallistavien ja laadukkaiden koulutusjärjestelmien kehittämiseksi sekä eurooppalaisen koulutusalueen mukauttamiseksi digitaaliseen ja teknologiseen kehitykseen; pohjana voidaan käyttää erityisesti eurooppalaisia yliopistoja koskevaa hanketta, jossa kannustetaan kehittämään alhaalta ylöspäin suuntautuvia yliopistoverkostoja koko EU:n alueelle. |

| | | |
| --- | --- | --- |
| | 4.8 | COSAC kehottaa kansallisia ja alueellisia parlamentteja seuraamaan EU:n tasolla käytäviä koulutusta ja kulttuuria koskevia keskusteluja sekä kannustamaan hallituksiaan pitämään nämä aiheet asialistansa kärjessä. |

5.   Innovointiin, teknologiseen kehitykseen ja sosiaaliseen vaikutukseen perustuva talous: parlamenttien rooli uuden talouden edistämisessä EU:ssa

| | | |
| --- | --- | --- |
| | 5.1 | COSAC korostaa tarvetta varmistaa avoimen poliittisen vuoropuhelun ja taloudellisten, sosiaalisten, oikeudellisten ja eettisten arviointien avulla, että lainsäädäntö pysyy innovaatioiden perässä ja edistää niiden syntymistä läpi digitaalisen ja teknologisen aikakauden. |

| | | |
| --- | --- | --- |
| | 5.2 | COSAC pitää teknologista kehitystä ja tekoälyä ratkaisevan tärkeinä tekijöinä sisämarkkinoiden kannalta ja katsoo, että ne antavat Euroopan taloudelle merkittävän kilpailuedun maailmanlaajuisessa kilpailutilanteessa ja että tästä syystä ne edellyttävät yhteistä ja yhdenmukaistettua sekä toissijaisuusperiaatteen mukaista lainsäädännöllistä kehystä. |

| | | |
| --- | --- | --- |
| | 5.3 | COSAC kehottaa komissiota käsittelemään teknologista kehitystä ja erityisesti tekoälyä tärkeimpinä painopisteinä seuraavan toimikautensa aikana, tukemaan, järjestämään ja vauhdittamaan kaikkia tarvittavia kuulemisia näillä aloilla sekä tekemään asianmukaisia ehdotuksia, joissa vältetään aukot uusien teknologioiden ja lainsäädäntökehyksen välillä. |

| | | |
| --- | --- | --- |
| | 5.4 | COSAC katsoo, että teknologisen kehityksen ja erityisesti tekoälyn olisi toimittava ihmisten eduksi eikä ihmisiä vastaan; niiden olisi oltava hallittavissa, kohtuuhintaisia ja luotettavia, ja niitä olisi käytettävä viisaasti, yhtenäisesti ja läpinäkyvästi sekä täysin yhdenmukaisesti yksilöllisten ja kollektiivisten oikeuksien ja velvollisuuksien kanssa. |

| | | |
| --- | --- | --- |
| | 5.5 | Koska teknologinen kehitys ja erityisesti tekoäly tuovat mukanaan sekä uhkia että mahdollisuuksia, COSAC muistuttaa tarpeesta varmistaa, että ne vastaavat täysin kansalaisten tarpeita, ja kehottaa kattaviin toimenpiteisiin, jotta niiden vaikutuksia työmarkkinoihin lievennetään ja niiden puuttumista yksityisyyteen vähennetään. Erityistä huomiota olisi kiinnitettävä käyttäjien, kuluttajien ja työntekijöiden oikeuksiin, sosiaaliturvamaksuihin sekä uusiin ammatillisiin pätevyyksiin ja uusiin teollisuusstrategioihin. |

| | | |
| --- | --- | --- |
| | 5.6 | COSAC katsoo, että toissijaisuus- ja suhteellisuustarkastukset ovat myös asianmukaisia uuden teknologian sääntelyn kannalta, ja kehottaa parlamentteja ja komissiota tukemaan ja varmistamaan arvoketjujen oikeudenmukaista rahoitusta kaikkialla EU:ssa, edistämään poliittista ja yhteiskunnallista vuoropuhelua sekä lisäämään luottamusta uuteen teknologiaan. |

6.   Toissijaisuus- ja suhteellisuusperiaate

| | | |
| --- | --- | --- |
| | 6.1 | COSAC vahvistaa kannattavansa vakaasti toissijaisuus- ja suhteellisuusperiaatteen valvontamekanismien kehittämistä ja toivoo, että EU:n toimielimet parantavat edelleen näiden kahden periaatteen soveltamista, koska ne lisäävät heidän toimiensa demokraattista legitiimiyttä. |

| | | |
| --- | --- | --- |
| | 6.2 | COSAC kehottaa parlamentteja käyttämään täysimääräisesti hyväkseen perussopimusten mukaisia toissijaisuutta ja suhteellisuutta koskevia valvontamenettelyjä ja tukemaan poliittisen vuoropuhelun parantamista EU:n toimielinten kanssa, koska näin voidaan lisätä EU:n päätöksenteon avoimuutta ja tuoda kansalaiset lähemmäs EU:ta. Tässä yhteydessä COSAC esittää toiveen, että uudet komission ja Eurooppa-neuvoston puheenjohtajat nostavat demokraattisen vastuuvelvollisuuden ja EU:n päätöksenteon avoimuuden tärkeän työnsä keskeisiksi arvoiksi. |

| | | |
| --- | --- | --- |
| | 6.3 | COSAC kehottaa Euroopan komissiota, parlamenttia ja neuvostoa sopimaan pikaisesti siitä, että joulu-, uuden vuoden ja pääsiäistaukoja ei lasketa osaksi perusteltujen lausuntojen antamista koskevaa kahdeksan viikon määräaikaa. |

| | | |
| --- | --- | --- |
| | 6.4 | COSAC suhtautuu myönteisesti komission tiedonantoon ”Toissijaisuusperiaatteen ja suhteellisuusperiaatteen aseman vahvistaminen EU:n päätöksenteossa” ja erityisesti toissijaisuus- ja suhteellisuusperiaatetta koskevaan yhteisymmärrykseen liittyviin toimiin sekä paikallisten ja alueellisten viranomaisten aktiivisempaan osallistumiseen EU:n päätöksentekoprosessissa. COSAC on myös tyytyväinen siitä, että aiheesta keskusteltiin Bregenzissa 15.–16. marraskuuta 2018 Itävallan EU:n neuvoston puheenjohtajakaudella järjestetyssä toissijaisuusperiaatetta käsittelevässä konferenssissa. COSAC toistaa, että on tärkeää kutsua kansalliset parlamentit ja Euroopan parlamentti ottamaan aktiivisesti osaa keskusteluihin siitä, miten toissijaisuus- ja suhteellisuusperiaatteen roolia vahvistetaan EU:n päätöksenteossa. |

| | | |
| --- | --- | --- |
| | 6.5 | COSAC kehottaa omaksumaan kunnianhimoisen lähestymistavan kansallisten parlamenttien roolin vahvistamiseksi EU:n päätöksentekoprosessissa uuden toimielinkauden aikana. |

---